ddrg/super_eurlex huggingface dataset:
Euroopa Liidu Teataja L 249 , 10/11/1971 Lk 0073 - 0073

Soomekeelne eriväljaanne: Peatükk 1 Köide 1 Lk 0073

Taanikeelne eriväljaanne: Seeria I Peatükk 1971(III) Lk 0811

Rootsikeelne eriväljaanne: Peatükk 1 Köide 1 Lk 0073

Ingliskeelne eriväljaanne: Seeria I Peatükk 1971(III) Lk 0933

Kreekakeelne eriväljaanne: Peatükk 05 Köide 1 Lk 0124

Hispaaniakeelne eriväljaanne: Peatükk 05 Köide 1 Lk 0155

Portugalikeelne eriväljaanne Peatükk 05 Köide 1 Lk 0155



Nõukogu otsus, 8. november 1971, mis käsitleb asutamislepingu artiklite 123–127 kohaldamist Prantsusmaa ülemeredepartemangude suhtes (71/364/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 227 lõiget 2, võttes arvesse komisjoni ettepanekut ning arvestades, et: artikli 227 lõike 2 teises lõigus sätestatakse, et nõukogu kehtestab tingimused, mille alusel kohaldatakse artikli 227 lõike 2 esimeses lõigus nimetamata asutamislepingu sätteid ning eelkõige artiklite 123–127 sätteid Prantsusmaa ülemeredepartemangude suhtes; Euroopa Sotsiaalfondi sekkumine edendaks tõenäoliselt nende departemangude majanduslikku ja sotsiaalset arengut, ON TEINUD JÄRGMISE OTSUSE: Artikkel 1 Prantsusmaa ülemeredepartemangude suhtes kohaldatakse Euroopa Majandusühenduse asutamislepingu artikleid 123–127 ning nende artiklite rakendamiseks võetud meetmeid. Artikkel 2 Käesolev otsus avaldatakse Euroopa Ühenduste Teatajas. See jõustub samal kuupäeval, kui jõustub nõukogu 8. novembri 1971. aasta määrus (EMÜ) nr 2396/71, [1] mis käsitleb Euroopa Sotsiaalfondi reformiga seotud nõukogu 1. veebruari 1971. aasta määruse kohaldamist. Brüssel, 8. november 1971 Nõukogu nimel eesistuja A. Moro [1] EÜT L 249, 10.11.1971, lk 54. --------------------------------------------------
Euroopa Liidu Teataja L 185 , 16/08/1971 Lk 0015 - 0015

Soomekeelne eriväljaanne: Peatükk 6 Köide 1 Lk 0110

Taanikeelne eriväljaanne: Seeria I Peatükk 1971(II) Lk 0622

Rootsikeelne eriväljaanne: Peatükk 6 Köide 1 Lk 0110

Ingliskeelne eriväljaanne: Seeria I Peatükk 1971(II) Lk 0693

Kreekakeelne eriväljaanne: Peatükk 17 Köide 1 Lk 0017

Hispaaniakeelne eriväljaanne: Peatükk 17 Köide 1 Lk 0019

Portugalikeelne eriväljaanne Peatükk 17 Köide 1 Lk 0019



Nõukogu otsus, 26. juuli 1971, riiklike ehitustöölepingute nõuandekomitee loomise kohta (71/306/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni ettepanekuid, võttes arvesse Euroopa Parlamendi arvamust, [1] võttes arvesse majandus- ja sotsiaalkomitee arvamust [2] ning arvestades, et; nõukogu poolt riiklike ehitustöölepingute valdkonnas vastuvõetud meetmete rakendamine võib tekitada probleeme, mida on soovitav ühiselt käsitleda; selleks peaks moodustama komitee, mille eesistujaks on komisjoni esindaja ja mille liikmed on liikmesriikide esindajad, kes kuuluvad nende riikide võimuorganitesse, ON VASTU VÕTNUD JÄRGMISE OTSUSE: Artikkel 1 Komisjoni juurde moodustatakse riiklike ehitustöölepingute nõuandekomitee. Artikkel 2 Ilma et see piiraks asutamislepingut artiklite 169 ja 170 kohaldamist, käsitleb komitee komisjoni algatusel või mõne liikmesriigi taotlusel regulaarselt probleeme, mis tulenevad nõukogu poolt riiklike ehitustöölepingute valdkonnas vastuvõetud meetmete rakendamisest, sealhulgas kõnealuses valdkonnas esinevaid erijuhte. Eelkõige käsitleb komitee võimalikke põhjuseid, miks ettevõtjatega, kes vastavad nõukogu ettenähtud kriteeriumidele, ei ole konsulteeritud või miks nendega ei sõlmitud lepingut, kuigi nad esitasid parima pakkumise. Artikkel 3 Komitee liikmed on liikmesriikide esindajad, kes kuuluvad nende liikmesriikide võimuorganitesse. Liikmesriigid määravad komiteesse igast riigist ühe liikme ja ühe asendusliikme. Komitee eesistujaks on komisjoni ametnik. Eesistujat võivad abistada muud komisjoni ametnikud. Sekretariaaditeenuseid osutab komisjon. Artikkel 4 Eesistuja kutsub komitee kokku omaalgatuslikult või mõne liikme taotluse korral. Artikkel 5 Komitee arutelud protokollitakse. Artikkel 6 Komitee võtab vastu oma töökorra. Brüssel, 26. juuli 1971 Nõukogu nimel eesistuja A. Moro [1] EÜT 62, 12.4.1965, lk 883/65 ja 889/65. [2] EÜT 13, 29.1.1965, lk 150/65 ja EÜT 63, 13.4.1965, lk 929/65. --------------------------------------------------
Euroopa Liidu Teataja L 149 , 05/07/1971 Lk 0001 - 0001

Taanikeelne eriväljaanne: Seeria II Köide I(2) Lk 0123

Ingliskeelne eriväljaanne: Seeria II Köide I(2) Lk 0197

Kreekakeelne eriväljaanne: Peatükk 05 Köide 1 Lk 0072

Hispaaniakeelne eriväljaanne: Peatükk 05 Köide 1 Lk 0147

Portugalikeelne eriväljaanne Peatükk 05 Köide 1 Lk 0147



Nõukogu otsus, 14. juuni 1971, mis käsitleb asutamislepingu artikli 51 kohaldamist Prantsusmaa ülemeredepartemangude suhtes (71/238/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 227 lõiget 2, võttes arvesse komisjoni ettepanekut, [1] võttes arvesse Euroopa Parlamendi arvamust, [2] võttes arvesse majandus- ja sotsiaalkomitee arvamust ning arvestades, et: artikli 227 lõike 2 teises lõigus sätestatakse, et nõukogu kehtestab tingimused, mille alusel kohaldatakse artikli 227 lõike 2 esimeses lõigus nimetamata asutamislepingu sätteid ning eelkõige artikli 51 sätteid Prantsusmaa ülemeredepartemangude suhtes; vastavalt võõrtöötajate sotsiaalkindlustust käsitleva määruse nr 3 [3] artiklile 1 ja A lisale kohaldati kõnealust määrust Prantsusmaa ülemeredepartemangude ja Alžeeria suhtes; 30. juuli 1965. aasta määrusega nr 109/65/EMÜ [4] eemaldati aga Alžeeria määruse nr 3 A lisast; nõukogu 15. oktoobri 1968. aasta otsusega [5] tehti asutamislepingu artiklid 48 ja 49 ning nende artiklite rakendamiseks võetud meetmed kohaldatavaks Prantsusmaa ülemeredepartemangude suhtes; on alust teha nende departemangude suhtes kohaldatavaks ka asutamislepingu artikkel 51, ON TEINUD JÄRGMISE OTSUSE: Artikkel 1 Prantsusmaa ülemeredepartemangude suhtes kohaldatakse Euroopa Majandusühenduse asutamislepingu artiklit 51 ja selle artikli rakendamiseks võetud meetmeid. Artikkel 2 Käesolev otsus avaldatakse Euroopa Ühenduste Teataja osas "Legislation I". See jõustub 14. juuni 1971. aasta määruse (EMÜ) nr 1408/71 (sotsiaalkindlustusskeemide kohaldamise kohta ühenduse piires liikuvate töötajate ja nende pereliikmete suhtes) [6] artiklis 97 viidatud rakendusmääruse avaldamisele järgneva seitsmenda kuu esimesel päeval. Luxembourg, 14. juuni 1971 Nõukogu nimel eesistuja M. Cointat [1] EÜT 194, 28.10.1966, lk 3359/66. [2] EÜT C 10, 14.2.1968, lk 42. [3] EÜT 30, 16.12.1958, lk 561/58–596/58. [4] EÜT 125, 9.7.1965, lk 2124/65–2130/65. [5] EÜT L 257, 19.10.1968, lk 1. [6] EÜT L 149, 5.7.1971, lk 2. --------------------------------------------------
Euroopa Liidu Teataja L 073 , 27/03/1971 Lk 0014 - 0014

Soomekeelne eriväljaanne: Peatükk 10 Köide 1 Lk 0006

Taanikeelne eriväljaanne: Seeria I Peatükk 1971(I) Lk 0158

Rootsikeelne eriväljaanne: Peatükk 10 Köide 1 Lk 0006

Ingliskeelne eriväljaanne: Seeria I Peatükk 1971(I) Lk 0176

Kreekakeelne eriväljaanne: Peatükk 10 Köide 1 Lk 0038

Hispaaniakeelne eriväljaanne: Peatükk 10 Köide 1 Lk 0038

Portugalikeelne eriväljaanne Peatükk 10 Köide 1 Lk 0038



Nõukogu otsus, 22. märts 1971, Euroopa Majandusühenduse liikmesriikide keskpankade vahelise koostöö tugevdamise kohta (71/142/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artikli 105 lõiget 1, võttes arvesse 1. ja 2. detsembril 1969 Haagis toimunud riigipeade ja valitsusjuhtide konverentsi lõppkommünikeed, eriti selle punkti 8, võttes arvesse nõukogu ja liikmesriikide valitsuste esindajate 22. märtsi 1971. aasta resolutsiooni [1] majandus- ja rahaliidu järkjärgulise loomise kohta ühenduses, eriti selle punkti III.5, võttes arvesse komisjoni soovitust, võttes arvesse Euroopa Parlamendi arvamust ning arvestades, et: eespool nimetatud resolutsiooniga on ette nähtud keskpankade vahel koostöö tugevdamine, ON VASTU VÕTNUD KÄESOLEVA OTSUSE: Artikkel 1 Liikmesriigid kooskõlastavad oma raha- ja krediidipoliitika, võttes arvesse nõukogu sätestatud üldise majanduspoliitika suuniseid. Artikkel 2 Selle raames kutsutakse keskpankasid üles tegema oma volituste piires ja oma vastutusalade ulatuses järgmist: a) koordineerima oma põhimõtteid raha- ja krediidiküsimustes keskpankade juhatajate komitees; b) kehtestama üldsuunised, mida nad kõik peaksid järgima eelkõige seoses pankade likviidsuse arengu, krediidi pakkumise tingimuste ja intressimäärade tasemega; c) kehtestama selle menetluse rakendamise praktilised eeskirjad. Artikkel 3 Käesolev otsus on adresseeritud liikmesriikidele. Brüssel, 22. märts 1971 Nõukogu nimel eesistuja M. Cointat [1] EÜT L 28, 27.3.1971, lk 1. --------------------------------------------------
Euroopa Liidu Teataja L 179 , 07/08/1972 Lk 0001 - 0001

Soomekeelne eriväljaanne: Peatükk 3 Köide 4 Lk 0235

Taanikeelne eriväljaanne: Seeria I Peatükk 1972(III) Lk 0797

Rootsikeelne eriväljaanne: Peatükk 3 Köide 4 Lk 0235

Ingliskeelne eriväljaanne: Seeria I Peatükk 1972(III) Lk 0838

Kreekakeelne eriväljaanne: Peatükk 03 Köide 8 Lk 0100

Hispaaniakeelne eriväljaanne: Peatükk 03 Köide 6 Lk 0060

Portugalikeelne eriväljaanne Peatükk 03 Köide 6 Lk 0060



Nõukogu otsus, 31. juuli 1972, millega luuakse alaline põllumajandusstatistika komitee (72/279/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni esitatud otsuse eelnõu ning arvestades, et: nõukogu poolt vastuvõetud põllumajandusstatistikaaktide sätetes nähakse ette nende rakendamise hõlbustamiseks menetlus liikmesriikide ja komisjoni vahelise tiheda koostöö sisseseadmiseks; selle koostöö saavutamiseks tuleks luua komitee, kes täidab talle nende aktidega ettenähtud ülesandeid; on soovitav, et see komitee käsitleks kõiki nendest aktidest tulenevaid küsimusi, ON VASTU VÕTNUD JÄRGMISE OTSUSE: Artikkel 1 Käesolevaga moodustatakse alaline põllumajandusstatistika komitee (edaspidi "komitee"), mis koosneb liikmesriikide esindajatest ja mille eesistuja on komisjoni esindaja. Artikkel 2 Komitee täidab talle komisjoni poolt vastuvõetud põllumajandusstatistikaalaste sätetega ettenähtud ülesandeid nendes sätetes ettenähtud juhtudel ja tingimustel. Komitee võib käsitleda kõiki nendest sätetest tulenevaid muid küsimusi, mis komitee esimees talle omal algatusel või liikmesriigi esindaja taotluse korral suunab. Artikkel 3 Komitee võtab vastu oma töökorra. Brüssel, 31. juuli 1972 Nõukogu nimel eesistuja T. Westerterp --------------------------------------------------
Nõukogu otsus,

22. november 1973,

millega muudetakse 21. märtsi 1962. aasta otsust, millega nähakse ette eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusnormide suhtes

(73/402/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut, eriti selle artiklit 75,

võttes arvesse komisjoni ettepanekut,

võttes arvesse Euroopa Parlamendi arvamust,

võttes arvesse majandus- ja sotsiaalkomitee arvamust

ning arvestades, et:

asutamislepingu eesmärkide saavutamiseks ühise transpordipoliitika raames kehtestati nõukogu 21. märtsi 1962. aasta otsusega [1] eelneva läbivaatamise ja konsulteerimise menetlus liikmesriikide poolt kavandatavate transporti käsitlevate õigusnormide suhtes;

selle otsuse kohaldamiseks peab komisjon adresseerima arvamuse või soovituse liikmesriigile, kes konsulteeris temaga kavandatavate transporti käsitlevate sätete osas, teatava tähtaja jooksul pärast teate kättesaamist, olles vajaduse korral konsulteerinud kõigi liikmesriikidega; need tähtajad on osutunud liiga lühikeseks,

ON VASTU VÕTNUD KÄESOLEVA OTSUSE:

Artikkel 1

"Artikkel 2

1. Komisjon adresseerib kahe kuu jooksul pärast artiklis 1 nimetatud teate kättesaamist kõnealusele liikmesriigile arvamuse või soovituse; ta teatab sellest samal ajal teistele liikmesriikidele.

2. Iga liikmesriik võib komisjonile esitada oma märkused kõnealuse meetme kohta; ta edastab need samal ajal teistele liikmesriikidele.

3. Kui liikmesriik seda taotleb või kui komisjon seda vajalikuks peab, konsulteerib komisjon kõnealuse meetme osas kõigi liikmesriikidega. Lõikes 4 täpsustatud juhul võib selline konsulteerimine toimuda kahe kuu jooksul pärast teatamist.

4. Komisjon võib liikmesriigi taotluse põhjal lühendada lõikes 1 sätestatud ajavahemikku või seda pikendada, kui liikmesriik sellega nõustub. Seda tähtaega lühendatakse viieteistkümne päevani, kui liikmesriik teatab, et kavandatav meede on kiireloomuline. Komisjon teatab liikmesriikidele kõigist sellistest tähtaegade lühendamistest või pikendamistest.

5. Liikmesriik ei jõusta kõnealust meedet enne kas lõikes 1 või lõikes 4 ettenähtud tähtaja lõppu või enne, kui komisjon on oma arvamuse või soovituse sõnastanud, välja arvatud äärmiselt pakilistel juhtudel, mis nõuavad liikmesriigilt viivitamatuid meetmeid. Sellisel juhul teatab liikmesriik sellest viivitamata komisjonile ja käesolevas artiklis sätestatud menetlust järgitakse pärast meetme võtmist kahe kuu jooksul pärast selle teabe kättesaamist."

Artikkel 2

Käesolev otsus on adresseeritud liikmesriikidele.

Brüssel, 22. november 1973

Nõukogu nimel

eesistuja

J. Kampmann

[1] EÜT 23, 3.4.1962, lk 720/62.

--------------------------------------------------
Euroopa Liidu Teataja L 118 , 30/04/1974 Lk 0011 - 0011

Soomekeelne eriväljaanne: Peatükk 11 Köide 2 Lk 0003

Hispaaniakeelne eriväljaanne: Peatükk 11 Köide 5 Lk 0109

Rootsikeelne eriväljaanne: Peatükk 11 Köide 2 Lk 0003

Portugalikeelne eriväljaanne Peatükk 11 Köide 5 Lk 0109



Nõukogu otsus, 20. juuli 1972, millega sõlmitakse Euroopa Majandusühenduse ja selle liikmesriikide ning Šveitsi Konföderatsiooni vahelise ajanäitajatööstuse toodete lepingu lisakokkulepe (74/215/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 113, võttes arvesse komisjoni soovitust ning arvestades, et: 30. juunil 1967 Genfis alla kirjutatud Euroopa Majandusühenduse ja selle liikmesriikide ning Šveitsi Konföderatsiooni vahelise ajanäitajatööstuse toodete lepingu nõuetekohaseks toimimiseks on tarvis vastu võtta täiendavad sätted, ON VASTU VÕTNUD JÄRGMISE OTSUSE: Artikkel 1 Ühenduse nimel sõlmitakse Euroopa Majandusühenduse ja selle liikmesriikide ning Šveitsi Konföderatsiooni vahelise ajanäitajatööstuse toodete lepingu lisakokkulepe ja selle tekst esitatakse lisas. Artikkel 2 Euroopa Ühenduste Komisjoni väliskaubanduse peadirektoril Th. C. Hijzenil on õigus artiklis 1 täpsustatud kokkuleppele nõukogu nimel alla kirjutada. Kõnealune kokkulepe on ühendusele siduv. Brüssel, 20. juuli 1972 Nõukogu nimel eesistuja Th. E. Westerterp --------------------------------------------------
Euroopa Liidu Teataja L 316 , 26/11/1974 Lk 0012 - 0012

Soomekeelne eriväljaanne: Peatükk 12 Köide 1 Lk 0063

Rootsikeelne eriväljaanne: Peatükk 12 Köide 1 Lk 0063

Kreekakeelne eriväljaanne: Peatükk 01 Köide 1 Lk 0226

Hispaaniakeelne eriväljaanne: Peatükk 12 Köide 2 Lk 0016

Portugalikeelne eriväljaanne Peatükk 12 Köide 2 Lk 0016



Komisjoni otsus, 13. november 1974, millega muudetakse 13. jaanuari 1971. aasta otsust seoses Tuumauuringute Ühiskeskuse peadirektori ja selle osakondade töötamiskohaga (74/578/Euratom) EUROOPA ÜHENDUSTE KOMISJON, võttes arvesse Euroopa Aatomienergiaühenduse asutamislepingut, eriti selle artiklit 8 ning arvestades, et: komisjon võttis 13. jaanuaril 1971. aastal vastu otsuse Tuumauuringute Ühiskeskuse ümberkorraldamise kohta; [1] eespool nimetatud otsust tuleks Tuumauuringute Ühiskeskuse peadirektori töötamiskoha osas muuta, ON TEINUD JÄRGMISE OTSUSE: Ainus artikkel "Peadirektori ja temale otseselt alluvate osakondade töökoht on Brüssel." Brüssel, 13. november 1974 Komisjoni nimel president François-Xavier Ortoli [1] EÜT L 16, 20.1.1971, lk 14. --------------------------------------------------
Euroopa Liidu Teataja L 317 , 27/11/1974 Lk 0021 - 0021

Soomekeelne eriväljaanne: Peatükk 3 Köide 6 Lk 0030

Kreekakeelne eriväljaanne: Peatükk 03 Köide 11 Lk 0064

Rootsikeelne eriväljaanne: Peatükk 3 Köide 6 Lk 0030

Hispaaniakeelne eriväljaanne: Peatükk 03 Köide 7 Lk 0260

Portugalikeelne eriväljaanne Peatükk 03 Köide 7 Lk 0260



Nõukogu otsus, 20. november 1974, suhkru liikumise järelevalve kohta (74/583/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, võttes arvesse komisjoni ettepanekut ning arvestades, et: suhkruturu praeguse olukorra tõttu on vaja sisse seada mehhanism suhkru liikumise hoolikaks ja korrapäraseks järelevalveks, ON VASTU VÕTNUD JÄRGMISE OTSUSE: Ainus artikkel Liikmesriigid esitavad igal nädalal komisjonile kogu asjakohase teabe suhkrukoguste kohta, mille suhtes on lepingutega võetud kohustused, müügi- ja ostumahu kohta ning selliste tehingutega hõlmatud suhkru eeldatava päritolu ja sihtkoha kohta. Brüssel, 20. november 1974 Nõukogu nimel eesistuja Ch. Bonnet --------------------------------------------------
Nõukogu otsus,

18. märts 1975,

millega sõlmitakse rahvusvaheline tolliprotseduuride lihtsustamise ja ühtlustamise konventsioon ning kiidetakse heaks selle lisa, mis käsitleb tolliladusid

(75/199/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni soovitust

ning arvestades, et:

rahvusvaheline tolliprotseduuride lihtsustamise ja ühtlustamise konventsioon, mille läbirääkimised toimusid Tollikoostöö Nõukogus, aitab tõhusalt kaasa rahvusvahelise kaubanduse arengule;

vastavalt kõnealuse konventsiooni artiklile 11 peab iga lepinguosaline konventsiooni sõlmimisel samuti heaks kiitma ühe selle lisadest; ühendus peaks seepärast heaks kiitma lisa, mis käsitleb tolliladusid;

seepärast tuleks sõlmida kõnealune konventsioon ja heaks kiita selle lisa,

ON VASTU VÕTNUD JÄRGMISE OTSUSE:

Artikkel 1

Rahvusvaheline tolliprotseduuride lihtsustamise ja ühtlustamise konventsioon ning selle lisa, mis käsitleb tolliladusid, on käesolevaga ühenduse nimel sõlmitud ja heaks kiidetud.

Konventsiooni ja selle lisa tekstid sisalduvad käesoleva otsuse lisas.

Artikkel 2

Nõukogu eesistuja on volitatud määrama isikud, kellel on õigus alla kirjutada artiklis 1 osutatud konventsioonile ja kiita heaks artiklis 1 osutatud lisa, ning andma neile volitused, mis on vajalikud eespool nimetatud konventsiooni ja selle lisa ühenduse suhtes siduvaks muutmiseks.

Need isikud teavitavad ka Tollikoostöö Nõukogu peasekretäri sellest, et eespool nimetatud lisa kohaldamisel käsitletakse Euroopa Majandusühenduse liikmesriikide tolliterritooriume ühtse territooriumina.

Brüssel, 18. märts 1975

Nõukogu nimel

eesistuja

R. Ryan

--------------------------------------------------
Euroopa Liidu Teataja L 194 , 25/07/1975 Lk 0005 - 0005

Soomekeelne eriväljaanne: Peatükk 15 Köide 1 Lk 0227

Rootsikeelne eriväljaanne: Peatükk 15 Köide 1 Lk 0227

Hispaaniakeelne eriväljaanne: Peatükk 15 Köide 1 Lk 0098

Portugalikeelne eriväljaanne Peatükk 15 Köide 1 Lk 0098



Nõukogu otsus, 3. märts 1975, millega sõlmitakse maismaalt lähtuva merereostuse vältimise konventsioon (75/437/EMÜ) EUROOPA ÜHENDUSTE NÕUKOGU, võttes arvesse Euroopa Majandusühenduse asutamislepingut, eriti selle artiklit 235, võttes arvesse komisjoni ettepanekut, võttes arvesse Euroopa Parlamendi arvamust [1] ning arvestades, et: Euroopa Ühenduste Nõukogu ja nõukogus kohtunud liikmesriikide valitsuste esindajate 22. novembri 1973. aasta deklaratsioonis [2] Euroopa ühenduste keskkonnaalase tegevusprogrammi kohta rõhutatakse, et ühendus peab võtma meetmeid merereostuse vastu võitlemiseks üldiselt, ja nägema muu hulgas ette ühenduse tegevuse maismaalt lähtuva merereostuse vastu võitlemiseks; 21. veebruari 1974. aasta konventsiooniga maismaalt lähtuva merereostuse vältimise kohta nähakse ette ka seda tüüpi reostuse kõrvaldamise või vähendamise programmide ettevalmistamine ja elluviimine Kirde-Atlandi piirkonnas; kõnealuse konventsiooni sõlmimine ühenduse poolt on vajalik saavutamaks ühisturu toimimise käigus üht ühenduse poolt keskkonnakaitse ja elukvaliteedi edendamiseks seatud eesmärkidest, kusjuures asutamislepingus ei ole sätestatud vajalikke volitusi; tuleks määrata ühenduse esindaja konventsiooni alusel loodud komisjonis, ON VASTU VÕTNUD JÄRGMISE OTSUSE: Artikkel 1 Ühenduse nimel sõlmitakse maismaalt lähtuva merereostuse vältimise konventsioon. Konventsiooni tekst on lisatud käesolevale otsusele. Artikkel 2 Nõukogu eesistuja volitatakse määrama pädevad isikud, kes kirjutavad konventsioonile alla ja muudavad selle ühenduse suhtes siduvaks. Artikkel 3 Konventsiooni artikli 15 alusel moodustatud komisjonis esindab ühendust komisjon. Komisjon esitab selles organis ühenduse seisukohta vastavalt direktiividele, mida nõukogu võib talle anda. Brüssel, 3. märts 1975 Nõukogu nimel eesistuja J. Keating [1] EÜT C 127, 18.10.1974, lk 32. [2] EÜT C 112, 20.12.1973, lk 1. --------------------------------------------------
Nõukogu otsus,

20. mai 1975,

farmaatsiakomitee asutamise kohta

(75/320/EMÜ)

EUROOPA ÜHENDUSTE NÕUKOGU,

võttes arvesse Euroopa Majandusühenduse asutamislepingut,

võttes arvesse komisjoni ettepanekut,

ning arvestades, et:

nõukogu poolt vastu võetud meetmete, mis käsitlevad inimestele mõeldud ravimpreparaate reguleerivate õigusaktide ühtlustamist, rakendamine võib tekitada probleeme, mis tuleb ühiselt läbi arutada;

sel eesmärgil tuleb asutada komitee, mille eesistujaks on komisjoni esindaja ja mis koosneb liikmesriikide haldusvõimu esindajatest,

ON VASTU VÕTNUD JÄRGMISE OTSUSE:

Artikkel 1

Asutatakse "farmaatsiakomitee" nimeline komitee ja liidetakse see komisjoniga.

Artikkel 2

Ilma et see piiraks ravimpreparaatide komitee ülesandeid, millele on viidatud nõukogu 20. mai 1975. aasta teise direktiivi 75/319/EMÜ (ravimpreparaatidega seotud ning õigus- ja haldusnormidega kehtestatud sätete ühtlustamise kohta) [1] artiklis 8, on komitee ülesanne uurida:

- mis tahes küsimust, mis puudutab ravimpreparaate käsitlevate direktiivide rakendamist, mis on komitee eesistuja poolt tõstatatud – kas tema enese algatusel või liikmesriigi esindaja taotluse peale;

- mis tahes muud küsimust ravimpreparaatide valdkonnast, mis on komitee eesistuja poolt tõstatatud – kas tema enese algatusel või liikmesriigi esindaja taotluse peale.

Komisjon peab ravimpreparaatide valdkonna direktiiviettepanekute ettevalmistamisel pidama nõu komiteega, eriti kui need käsitlevad nõukogu 26. jaanuari 1965. aasta direktiivi 65/65/EMÜ ravimitega seotud ning õigus- ja haldusnormidega kehtestatud sätete ühtlustamise kohta, [2] mille suhtes komitee võib ettepanekuid teha.

Artikkel 3

1. Komitee koosneb liikmesriikide tervishoiuametite vanemspetsialistidest ja igal liikmesriigil on üks esindaja.

2. Iga esindaja kohta on üks asetäitja. Sellel asetäitjal on õigus võtta osa komitee istungitest.

3. Komitee eesistuja on üks komisjoni esindajatest.

Artikkel 4

Komisjon kehtestab oma töökorra.

Brüssel, 20. mai 1975

Nõukogu nimel

eesistuja

R. Ryan

[1] EÜT L 147, 9.6.1975, lk 13.

[2] EÜT 22, 9.2.1965, lk 369/65.

--------------------------------------------------